Vyhlásenie predkladateľa

Návrh zákona, ktorým sa mení a dopĺňa zákon č. 153/2013 Z. z. o národnom zdravotníckom informačnom systéme a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony, sa  predkladá na rokovanie s rozporom s Asociáciou zamestnávateľských zväzov a združení Slovenskej republiky 

•	K Čl. V Návrhu
§ 8 sa dopĺňa odsekom 18, ktorý znie: „Zdravotná poisťovňa uhrádza poskytovateľovi lekárenskej starostlivosti na základe zmluvy uzatvorenej podľa § 7 poskytnutú lekárenskú starostlivosť v rozsahu ustanovenom osobitným predpisomxxxxxx). V zmluve uzatvorenej podľa § 7 ods. 3 je zdravotná poisťovňa povinná dohodnúť s poskytovateľom lekárenskej starostlivosti rozsah úhrady výkonov, ktoré ustanoví vláda SR nariadenímxxxxxxx). Poznámka pod čiarou k odkazu xxxxxxx) znie: xxxxxxx) Zákon č. 363/2011 Z.z. o rozsahu a podmienkach úhrady liekov, zdravotníckych pomôcok a dietetických potravín na základe verejného zdravotného poistenia a o zmene a doplnení niektorých zákonov Poznámka pod čiarou k odkazu xxxxxxxx) znie: xxxxxxxx)NARIADENIE VLÁDY Slovenskej republiky č. 776/2004 Z. z. ktorým sa vydáva Katalóg zdravotných výkonov Odôvodnenie: Vytvára sa zákonný rámec na úhradu výkonov lekárenskej starostlivosti, ktorých rozsah bude povinná s poskytovateľom lekárenskej starostlivosti dohodnúť zdravotná poisťovňa. 

Pripomienka nad rámec predložené ho a sa týka úhrad za výkony poskytované poskytovateľom lekárenskej starostlivosti, ktoré neboli predmetom návrhu zákona, predloženého do medzirezortného pripomienkového konania. Dopad navrhovanej úpravy nebol vyčíslený ani prerokovaný ostatnými dotknutými subjektmi.

•	K čl. VI. bod 3
V prvej vete navrhovaného textu: „Predpisujúci lekár v ústavnom zdravotníckom zariadení je pri prepustení osoby z ústavnej zdravotnej starostlivosti oprávnený v súlade s preskripčnými a indikačnými obmedzeniami predpísať humánny liek v počte balení potrebných na liečbu pacienta v trvaní 30 dní a individuálne zhotovenú zdravotnícku pomôcku, žiadame pojem „oprávnený“ nahradiť pojmom „povinný“. Navrhovanou zmenou sa výrazne zvýši komfort pacienta, ktorý ihneď po prepustení z z ústavnej starostlivosti nebude nútený ihneď vyhľadať svojho lekára. Okrem toho je zmena pojmu významná aj pre všeobecných lekárov.

Pripomienku nie je možné akceptovať, predmetné ustanovenie dáva lekárovi oprávnenie predpísať potrebné humánne liek, nemôže mu však  túto  povinnosť uložiť. Nie vždy je pri prepustení z ústavnej zdravotnej starostlivosti potrebné osobe predpísať lieky alebo zdravotnícku pomôcku. Je na posúdení lekára pri prepúšťaní osoby, či si to jej zdravotný stav vyžaduje.  Rovnako ošetrujúci lekár nemusí spĺňať indikačné a preskripčné obmedzenia potrebné na predpísanie konkrétneho lieku..